Kobulda terrorchi-xudkush NATO konvoyiga hujum uyushtirdi

Afg‘oniston poytaxtida terrorchi-xudkush NATO tarkibiga kiruvchi xorijiy qo‘shinlar konvoyiga hujum qildi. Bu haqda mahalliy Pajhwok agentligi ma’lum qildi, deya xabar berdi “RBK”.

Agentlikka ko‘ra, hujum oqibatida 3 nafar tinch aholi vakili jabrlandi.
1TVNews telekanalining bildirishicha, terrorchi-xudkush alyans harbiy avtomobillari yaqinida portlovchi qurilmani harakatga keltirdi. Hozirda politsiya hodisa joyini qurshab oldi.
Terrorchi guruhlardan hech biri hozircha hujum uchun javobgarlikni zimmasiga olmadi.